**3. Etno festival Kajkaonica 2024.**

 U prostorima OŠ Vladimir Nazor Budinščina po treći puta održan je Etno festival – KAJkaonica pod pokroviteljstvom Krapinsko-zagorske županije i Općine Budinščina. Cilj festivala je očuvanje zavičajnih tj. mjesnih govora kajkavskog govornog područja i njegovanje svijest o zavičajnoj pripadnosti. Na festivalu su nastupili učenici OŠ Marija Bistrica, OŠ Kumrovec, OŠ Oroslavje i OŠ Vladimir Nazor Budinščina u natjecateljskom dijelu te učenici COO Zajezda, polaznici Dječjeg vrtića Budinščina te učenici OŠ Vladimir Nazor Budinščina u revijalnom dijelu. U sklopu festivala održana je prodajna izložba školske zadruge Mašlinek, INA-e „Neka jedu kolače“ te učenika iz COO Zajezda, a u programu su sudjelovale članice Udruge Gotali s prikazom starih zanata i majstor Zvonimir Majdak sa svojim tradicijskim igračkama.

 Povjerenstvo je radilo u sastavu: Ines Krušelj-Vidas, predsjednica društva Kajkaviana, Tibor Martan, predsjednik udruge „Magda i Luisa“ i Biserka Pučak, učiteljica hrvatskog jezika. Nakon završetka svih izvedbi održan je okrugli stol.

 Sponzori manifestacije su: Krapinsko-zagorska županija, Općina Budinščina, Pekara Prišćan, Cvjećarna Mimoza, Udruga Gotali, Tradicijske igračke Majdak, Kino Marija Bistrica, Zagorska televizija te izdavačke kuće: Alfa, Profil i Školska knjiga.

Nadamo se da će ova manifestacija zaživjeti i postati tradicionalna te da će pomoći u čuvanju tradicije ne samo našeg kraja nego i cijelog Zagorja.

( Fotografije pogledaje u „Galeriji“)